​Navorsingsmeestersgraad in Ingenieurswese Meganies of Megatronies: MIng Navorsing (Meganies) of MIng Navorsing (Megatronies)
Die MIng Navorsingsprogram is ŉ veeleisende program en neem gewoonlik twee (2) akademiese jare van voltydse studie om te voltooi. Vir die MIng Navorsing (Meganies) of MIng Navorsing (Megatronies) moet ŉ student normaalweg die volgende voltooi:
• ŉ navorsingstesis van 1 800 uur in Meganiese of Megatroniese Ingenieurswese.
Die modules moet ten minste een (1) nagraadse Wiskunde of Toegepaste Wiskunde module, en ten minste twee (2) gevorderde ingenieursmodules (tipies gekies uit Vloeimeganika, Warmteoordrag, Dinamika, Struktuurmeganika, Ontwerp en Beheer) insluit. Die oorblywende modules kan fokus op die tesis-onderwerp. Studente moet hulle modules kies in samewerking met hulle studieleier. Hoogstens een (1) van die 800-vlak modules mag op ŉ self-studie basis gedoen word indien die nodige teorie vir die tesis nie in die beskikbare modules aangebied word nie.
Studente kan aansoek doen om erkenning van modules van ander departemente en instellings. ŉ Opsomming van die kursus-inhoud, met ŉ duidelike uiteensetting van die vlak en omvang, moet tesame met die aansoek ingedien word vir oorweging.
Die aard van die tesis moet gesien word as ŉ navorsingswerk. Die tesis sal geëksamineer word deur die studieleier, ŉ interne eksaminator en (ŉ) eksterne eksaminator(s). Kandidate wat in Desember wil gradueer, moet hulle tesisse voor of op ± 10 September inhandig. Die ooreenstemmende datum vir die Maart gradeplegtigheid is ± 20 November (verwys na die M en PhD studiegids onder “Algemene inligting” vir die korrekte datums).